vssmની મદદથી આ પરિવારોને મતદારકાર્ડ, BPL રેશનકાર્ડ મળ્યા છે અને રહેણાંક અર્થે પ્લોટ માટેની દરખાસ્ત પણ થઇ છે. હવે પ્રશ્ન રોજગારીનો છે. વસાહતના તમામ યુવાનો પોતે વેપાર કરે તેવું આયોજન કરવાનું હતું. જે માટેની શરૂઆત અમલાભાઈથી કરવાની હતી. સલાટ યુવાનોને કોઈ સ્થાનિક વેપારી પર આધારિત ના રહેવું પડે અને વધારે સામાન લાવી વસાહતના તમામ યુવાનો વેચે એવું નકકર આયોજન vssmના યુવાન કાર્યકર તોહીદ સાથે સલાટ યુવાનોએ કર્યું. ચાદર, ગાલીચા, વેચવાની સારી ફાવટ ધરાવતાં અમલાભાઈએ પોતાની નાની બચત અને vssm પાસેથી લોન રૂપે રૂ.૨૦,૦૦૦ લીધા અને અમદાવાદથી ચાદરો ખરીદી. આ સામાન અમલાભાઈ અને અન્ય યુવાનોએ મળીને ખુબ ઝડપથી વેચ્યો. આટલાં ઝડપથી સમાન વેચાય? એવું તોહીદને માનવામાં ના આવ્યું એટલે નીચે ફોટોમાં દેખાય છે એમ અમલાભાઈએ પાંચ ચાદર ખભે નાખી અને તોહીદને એક સોસાયટી બહાર ઉભા રહેવા કહ્યું. લગભગ પોણા કલાકમાં અમલાભાઈ પાંચમાંથી ચાર ચાદર વેચીને આવી ગયા. એમણે કહ્યું,